cyanic-selkie/wikianc huggingface dataset:
פלוגה ה', רגימנט 506, הדיוויזיה המוטסת ה-101 (מלחמת העולם השנייה)
קרב הבליטה
ב-16 בדצמבר 1944 פתח צבא גרמניה בהתקפה גדולה על כוחות בעלות הברית בחבל הארדנים (Ardennes) בדרום מזרח בלגיה ובלוקסמבורג. מטרת ההתקפה הגרמנית הייתה פיצול חזית בעלות הברית לשניים, כיבוש מחדש של נמל אנטוורפן (Antwerpen) וכיתור כל כוחות בעלות הברית שנמצאו מצפון לנתיב ההתקפה.
קרבות בצרפת ובגרמניה
לאחר הקרבות בבלגיה הועברה הדיוויזיה ה-101 כולה דרומה משם, להחזיק בקו הגנה בחבל אלזס (Alsace) בצרפת. פעולה זו נדרשה על מנת לסייע לכוחות האמריקניים שם, שמספרם הצטמצם כאשר נדרשה הארמייה האמריקנית השלישית לפנות צפונה כדי להשתתף בקרב על הבליטה. רגימנט 506 הוצב ב-5 בפברואר 1945 בקו החזית שהשתרע בתוך העיר אגנו, כ-28 קילומטר מצפון לשטרסבורג. פלוגה ה' שהתה שם עד ה-20 בפברואר, ובתקופה זו השתתפה שם בפטרול מחטף לשון שנע לתוך השטח הגרמני לשם לכידת שבויים, ובו איבדה את אחד מחייליה. ב-25 בפברואר יצאה הדיוויזיה ה-101 בחזרה למחנה מורמלון שבצרפת ושהתה בו עד תחילת חודש אפריל.
הדיוויזיה ה-101 ציפתה להשתתף במבצע מוצנח נוסף בתוך גרמניה, אך התברר שלא היה בה צורך לשם כך. לאחר שצבאות בעלות הברית פרצו לתוך גרמניה וצלחו את נהר הריין בראשית אפריל, קיבלה הדיוויזיה הוראה להצטרף למסע לתוך גרמניה. ב-2 באפריל הגיעה פלוגה ה' בדרך היבשה אל גדתו המערבית של נהר הריין והוצבה שם בעמדה מול העיר דיסלדורף, במסגרת קו הגנה סביב כיס גדול של כוחות גרמניים (כיס הרוהר), שכותר ממזרח לנהר על ידי כוחות צבא ארצות הברית. לאחר כניעת הגרמנים בכיס הרוהר ב-18 באפריל יצאה הדיוויזיה כולה בנסיעה אל חבל בוואריה בגזרת דרום גרמניה, והתקדמה משם אל הרי האלפים, נוכח צבא גרמני שהיה כעת במצב של התפוררות והעמיד רק התנגדות מעטה.
קיץ וסתיו 1945
לאחר כניעת גרמניה עברה הפלוגה לתוך תחומי אוסטריה והוצבה בעיירה צל-אם-זה (Zell-am-See). בחודשים שלאחר מכן היא מילאה שם תפקיד של אחזקת שטח כבוש. במהלכו היא איבדה אחד מחייליה בתאונה ואחר נפצע קשה מירייה שירה חייל אמריקני שיכור.
בניין אקוויטבל לייף
בניין אקוויטבל לייף (באנגלית: Equitable Life Building) היה גורד שחקים ששכן ברחוב ברודוויי 120 בעיר ניו יורק, ארצות הברית. הבניין שימש כמטה המשרדים של חברת הביטוח אקוויטבל לייף ותוכנן על ידי האדריכלים ארתור גילמן ואדוארד קנדל ומהנדס בניין, ג'ורג' בראון פוסט. בניין אקוויטבל לייף נבנה מלבנים, גרניט וברזל, ובמקור היה בעל שבע קומות מעל הקרקע ושני מפלסי מרתף, והתנשא לגובה של לפחות 40 מטרים. ב-1885 הורחב ב-2 קומות נוספות וגובהו הכולל גדל ל-47 מטרים. בתקופה זו, גובהו היה חסר תקדים והוא נחשב לעיתים כגורד השחקים הראשון בעולם.
חזית
לפי הצעתו של פוסט, נעשה שימוש במערכת מבנית מאבן בקומת הקרקע, בעוד לבנים וטרקוטה שימשו לבניית הקומות העליונות. הבסיס היה עשוי מגרניט "כהה" מקווינסי, מסצ'וסטס, בעוד הקומות העליונות חופו בגרניט בהיר יותר מקונקורד, ניו המפשייר. חיפוי הגרניט בוצע על רקע קירות הבנויים מלבנים שרופות קשות מנורת' ריבר; לבנים אלו שימשו גם לבניית הקירות החיצוניים והמחיצות הפנימיות בבניין.
חידושים
בניין אקוויטבל לייף היה אחד הבניינים הראשונים בעיר שנבנה מקורות ברזל לתמיכת הרצפות, וברזל גלוי רב בכל חלקיו הפנימיים של המבנה. למרות שהוגדר חסין אש, בניין אקוויטבל לייף הכיל גם רכיבים דליקים וחומרים שאינם חסיני אש. הרצפות היו עשויות עץ, שנתמכו על גבי קשתות לבנים או אריחים חלולים; בתורן, הקשתות היו ממוקמות בין קורות ה-I, שהיו עשויות מברזל ופלדה. הגג היה עשוי עץ וצפחה. למעליות המזון בפיר האריחים היו דלתות ופלטפורמות עץ, בעוד שבשאר הבניין היו עיטורי עץ קשיחים מסיביים, חלונות מחולקים מעץ ומחיצות עץ וזכוכית שלא היו יעילים כנגד אש. בבניין אקוויטבל לייף לא היו גם מתזים אוטומטיים או מטפים כימיים. כספות האחסון היו חסינות אש ושרדו את השריפה של 1912.
עבודות אומנות
הפסל של וורד המנציח את הייד נחשף בשנת 1901. הוא הוצב במסדרון הבניין. הפסל שרד את השריפה בבניין. פסלים אחרים הוצבו בשאר האולמות ובגרמי המדרגות בבניין.
היסטוריה
כאשר נוסדה חברת אקוויטבל, בשנת 1859, "המשרד הביתי" הראשון שלה היה ממוקם בברודוויי 98, באותו בניין של המעסיקים הקודמים של הייד, חברת ביטוח החיים המשותף בניו יורק. ביטוח חיים אמריקאי החל "לקבל על עצמו נכסים של מוסד חשוב" על פי שירות הפארקים הלאומיים של ארצות הברית, וחברות ביטוחי חיים היו מהחברות הראשונות שבנו גורדי שחקים שמשכו את תשומת הלב. יתרה מכך, חברות רבות ברובע הפיננסי בנו מצפון לוול סטריט, מרכז המסחר המסורתי באזור. הייד היה חבר בכנסייה הפרסביטריאנית של השדרה החמישית, שעזרה בתרומות למימון הבנייה של בניין אקוויטבל לייף. ויליאם סי אלכסנדר, אחיו של כומר הכנסייה, ג'יימס וודל אלכסנדר , היה הנשיא הראשון של חברת אקוויטבל.
תכנון ובנייה
הצלחת החברה הובילה את מועצת המנהלים של אקוויטבל לקיים פגישה בדצמבר 1865, מכיוון שהחברה נזקקה לשטחים נוספים וכבר הייתה נתונה לשתי שריפות. במהלך השנתיים הבאות רכשה החברה שבעה מגרשים בברודוויי 116–124 וברחוב סידר 84–86; שטח כלל המגרשים הסתכם ב-740 מטר מרובע והם עלו בממוצע 641.7 דולר למטר מרובע. כשהייד הציג לוועדת הבנייה של אקוויטיבל את רצונו לבנות בניין בן שמונה קומות, הוועדה ראתה את ההצעה בספקנות; הייד הצהיר שהבניין יכלול מעליות. הוועדה בחנה מבנים בערים אחרות ברחבי ארצות הברית וקיימה תחרות אדריכלית עם מספר מתמודדים. צ'ארלס ד' גמבריל והנרי הובסון ריצ'רדסון, ריצ'רד מוריס האנט וג'ורג' ב. פוסט הגישו כל אחד את הצעתו, שנדחו על ידי הוועדה. התוכנית של גמבריל וריצ'רדסון, שהציגה אולם כניסה מרכזי וגדול המואר בסקיילייט, קיבעה עדיפות לשימוש באתר. לעומת זאת, האנט הציע שלוש תוכניות שבהן אולם הכניסה גיאומטרי ומואר באמצעות קירות מסך. בעוד שתוכניותיו של פוסט כבר אינן קיימות, העיצובים שלו השפיעו על הגמלון הפיסולי והחזית.
הרחבות
בשנת 1885, הגישה חברת אקוויטבל למחלקת המבנים של העיר ניו יורק תוכניות לבניית הרחבה גדולה לבניין אקוויטבל לייף. מספר מגרשים בברודוויי וברחוב פיין, בגודל 58 על 24 מטרים, נרכשו עבור ההרחבה. הגג מנסארד יוסר ויוחלף בקומה השמינית והתשיעית. ההרחבה הושלמה ב-1887. היה זה במהלך ההתרחבות המאוחרת של שנות ה-80 של המאה ה-19 שנוסף בה גם הלובי המורחב, וקפה סברינה (Cafe Savarin) נפתח. בניין אקוויטבל לייף תפס אז את כל הבלוק למעט המגרשים הפינתיים ברחוב נסאו. הסופר ר' קרלייל בולי קבע שחברת אקוויטבל לא קיבלה את השליטה בבלוק כולו עד 1906, אז קנתה את המגרשים ברחוב נסאו 17 ו-23–25. מבנים אלה היו בהתאמה בניין בלמונט והבניין הלאומי המערבי, שמעולם לא נכללו כחלק מבניין אקוויטבל לייף. פוסט התבקש להכין תוכניות למבנה בן 40 קומות ב-1897, אם כי התכנון בסופו של דבר לא יצא אל הפועל.
תפרון
היסטוריה
לקוחותיה העיקריים של החברה הם נייקי, קלווין קליין, ויקטוריה'ס סיקרט, בננה ריפאבליק, גאפ וריבוק.
עבירה טכנית
ישנם שני סוגים של עבירות טכניות. עבירה טכנית של שחקן ועבירה טכנית של קבוצה. העונש בכל אחד מהמקרים שונה.
טל גורדון
קריירה מוזיקלית
ב-1997 השתתפה באלבומו של נתן כהן "תחנת דרכים", בדואט עם כהן "אולי אפשר" ושרה לבדה את "כוכב קטן". באותה שנה השתתפה גורדון בלהקת נשים, שלא הגיעה להוצאת אלבום אך יצרה עניין גם משום שמה הפרובוקטיבי "המזדיינות". בלהקה חברו גורדון בגיטרה ושירה, אסי לוי בשירה וגיטרה, ענבל פרלמוטר בבס ובשירה ואיגי וקסמן בתופים.
בשנת 2020 סיימה תואר במוזיקה בבית הספר למוזיקה של הקריה האקדמית אונו.
טיטניק
רקע
על ה"טיטניק" אמרו שאינה ניתנת לטביעה. שאננות זאת לא אפיינה רק את ה"טיטניק" אלא לכל האוניות הגדולות של אותה תקופה. ביטחון מופרז זה נבע מהצלחה ממושכת של השייט בנתיב הספנות באוקיינוס האטלנטי. מעט מאוד אוניות נפגעו, ואלה שנפגעו הצליחו להחזיק מעמד מספיק זמן עד שבאו לחלץ אותן. קברניט ה"טיטניק" אדוארד סמית' אמר, לאחר כמעט ארבעים שנה של שייט נטול תקלות, שהוא לא יכול לדמיין מצב שבו אונייה טובעת. אומנות בניית האוניות כבר התגברה על מכשולים שכאלה.
הבניה
בניית הטיטניק החלה ב־31 במרץ 1909 במספנות "הארלאנד אנד וולף" שבבלפסט, אירלנד. מספנות אלו ליוו את חברת וויט סטאר ליין שנים רבות. באותה מספנה גם נבנתה האולימפיק. הצוות שבנה את טיטניק נאלץ להפסיק את עבודתו עליה מדי פעם כדי לעזור לתקן את האולימפיק שנפגעה במהלך פעילותה. הדבר גרם לעיכובים מסוימים בהשקתה של טיטניק. אנדרוז הקפיד להפיק לקח מכל תקלה של האולימפיק כדי לשפר את טיטניק. באותה התקופה גם הייתה שביתה גדולה של כורי פחם. הדבר איים על כל חברות הספנות. על מנת לא לגרום לעיכוב נוסף בהשקתה של טיטניק הושבתו כלי שיט נוספים של החברה כדי להעביר לטיטניק את מצבורי הפחם שלהם. במהלך הבנייה נהרגו 8 פועלים. ב־31 במאי 1911 הורדה האונייה למים. ב־31 במרץ 1912 הושלם עיצוב האונייה.
חשיפת שרידי האונייה
ב־2012 יצאה משלחת שסרקה לראשונה את כל שטח השרידים, אירוע שנערך לציון 100 שנים לטביעת האונייה, וחיברה מודל תלת־ממדי המאפשר לראות כל חלק וחלק באונייה, כולל החדרים והסיפונים הפנימיים.
בתרבות הפופולרית
טביעת הטיטניק יוצגה במבחר סוגות תרבות פופולרית, ובכלל זאת בספרות, בקולנוע, במעשיות ואגדות עירוניות, ועוד. למעשה, שמה הפך למטאפורה - באנגלית רווחת אמרת הכנף "לסדר את הכיסאות על סיפון הטיטניק", שמשמעותה למעשה - עריכת שינויים לא מהותיים בזמן שבו יש צורך בשינוי רדיקלי וקריטי. אמרת כנף אחרת מתייחסת ל"זכייה בכרטיס לטיטניק" - אירוע שנראה כמזל גדול, אך מתברר כמפח נפש. אחת היצירות הבולטות היא הסרט "טיטניק", שיצא לאקרנים ב־1997 ובו כיכבו לאונרדו דיקפריו וקייט וינסלט. הסרט זכה ב־11 פרסי אוסקר והפך לאחד הסרטים המצליחים בהיסטוריה.
יהודים בטיטניק
גופות של מספר יהודים נמשו מהים והובאו לקבורה. בהם איזידור שטראוס ויעקב בירנבאום. גופותיהם של רוב היהודים שטבעו לא נמצאו, ולפחות במקרה אחד התעוררה בעיית עגינות לאשתו של הטובע.
אסמיר בגוביץ'
קריירת מועדונים
בגוביץ' נולד בטרבינייה, ובגיל 4 עזב עם משפחתו לשטוטגרט, ובהמשך עבר לאדמונטון בקנדה. לאחר שהרשים בליגה האזורית, בקיץ הוא חתם בפורטסמות'. בשנת הושאל ללה לובייר.
ב-17 ביולי 2023 חתם בקווינס פארק ריינג'רס מהצ'מפיונשיפ.
תזונת ילדים במדינות אפריקה שמדרום לסהרה
אתגרים בתזונת ילדים במדינות אפריקה מדרום לסהרה
במדינות אפריקה ישנם ליקויים גדולים של אבץ בקרב ילדים. למחסור זה יש השפעות שליליות על הצמיחה. הסיכון מזיהומים גדול, כמו כן חומרת הזיהומים גם גדלה. בנוסף, המחסור באבץ משפיעה שלילית גם על מערכת החיסון. מחסור באבץ נחשב כאחד הסיכונים המשמעותיים ביותר הגורמים למוות. דבר זה תורם רבות ליותר מ-450,000 מיתות בשנה בקרב ילדים בני פחות מחמש במדינות שמדרום לסהרה. מחסור זה השפיע בשבת 2004 על 57% מהילדים (בני פחות מ-5) בסנגל, 72% מהילדים בבורקינה פאסו ו41.5% מהילדים בניגריה. הסיבות העיקריות למחסור באבץ בקרב ילדים בני פחות מחמש הוא חוסר במזון העשיר באבץ כמו בשר, מאכלי ים ועוף וצריכת מזון המעכב ספיגת אבץ, כמו דגנים, שורשים ופקעות, שהם חומרי יסוד בתזונה באפריקה.
ההשפעה של תזונת אימהות אפריקאיות הרות על ילדיהם
תת-תזונה אימהית היא גורם מנבא עיקרי לתחלואה ולתמותה בקרב נשים אפריקאיות. הסיבות כוללות צריכה לא מספקת של מזון, דיאטות בעלות איכויות נמוכות ותזונה לקויה, זיהומים תכופים ומרווחים קצרים בין הריונות. עדויות על תת-תזונה אימהית גלום בנתון כי בין 5% ל 20% נשים אפריקאיות הן בעלות מדד מסת גוף (BMI) נמוך כתוצאה מרעב כרוני. ברחבי היבשת השכיחות של אנמיה נעה בין 21% ל 80%, עם ערכים נמוכים וחסרים באופן דומה של ויטמין A ואבץ (Zn). אתגר נוסף הוא השיעורים הגבוהים של HIV, אשר פוגעים במצב התזונתי האימהי. ההשלכות של מצב תזונתי אימהי ירוד משתקפות במשקל נמוך ועליה מעטה במשקלן בזמן ההיריון, וכן בתחלואה ותמותה של התינוקות. שיטות תזונה לא אופטימליות לתינוקות, איכות ירודה של מזון משלים, זיהומים תכופים וחסרונות תזונתיים, תרמו במידה רבה לתמותה הגבוהה בקרב תינוקות וילדים צעירים באזור. האכלת ילדים שאימהותיהם נגועות באיידס ממשיכה להוות בעיה הדורשת תשומת לב דחופה.
פתרונות אפשריים לבעיית התזונה הלקויה במדינות אפריקה השונות
כיצד תוכל אפריקה להשיג ביטחון תזונתי? הפתרון טמון בהגדלת זמינות המזון, גישה למזון ובהתאמת המזון לכל. כיוון שחוסר הביטחון התזונתי באפריקה נמצא בקורלציה ישירה עם העוני השורר בה, יש צורך לא רק להקל על העוני, אלא גם ליצור עושר לאוכלוסיית היעד. המפתח להצלחה בכך, טמון בכוונה כנה והדדית של בעלי עניין רבים כדי להבטיח כי הנעשה מיועד באופן בלעדי לשיפור מצבם של האפריקאים. קיימות כמה אסטרטגיות אפשריות בעלות פוטנציאל להקל באופן משמעותי על הביטחון התזונתי באפריקה, אשר נוגעות גם בילדים אך גם באוכלוסייה האפריקאית הבוגרת.
הבחירות לנשיאות ארצות הברית 1976
הבחירות לנשיאות ארצות הברית ב-1976 היו מערכת הבחירות הנשיאותיות ה-48, ונערכו ביום שלישי, 2 בנובמבר 1976. המנצחים היו ג'ימי קרטר, מועמד סוס שחור ומושל ג'ורג'יה לשעבר, יחד עם סגנו, וולטר מונדייל, סנאטור ממינסוטה, שניהם המועמדים הדמוקרטים, כשהם מנצחים את נשיא ארצות הברית, ג'רלד פורד ממישיגן וסגנו, בוב דול, סנאטור מקנזס, המועמדים הרפובליקנים.
הבחירות התרחשו לאחר התפטרותו של הנשיא ריצ'רד ניקסון ב-1974 בעקבות פרשת ווטרגייט. לפני התפטרותו מינה ניקסון את פורד כסגנו לפי התיקון ה-25 לחוקת ארצות הברית, לאחר התפטרותו של סגן הנשיא ספירו אגניו עקב קבלת שוחד במהלך כהונתו כמושל מרילנד. פורד נכנס לבחירות כנשיא שמעולם לא נבחר לתפקידו. פורד שילם מחיר פוליטי על החנינה שהעניק לניקסון ותדמיתו נפגעה גם בגלל המצב הכלכלי ונפילת דרום וייטנאם. בנוסף חווה התנגדות ממפלגתו, כשמושל קליפורניה לשעבר (והנשיא לעתיד) רונלד רייגן התמודד מולו. המירוץ ביניהם היה צמוד ופורד לא הצליח להבטיח את מועמדותו עד לוועידה המפלגתית. קרטר, שהיה פחות ידוע ממועמדים דמוקרטים אחרים, רץ כאאוטסיידר והבטיח לחולל שינוי. הוא זכה בניצחון דחוק, והיה לנשיא הדרומי הראשון מאז אנדרו ג'ונסון ב-1869 והראשון שנבחר מאז זאכרי טיילור ב-1848. בנוסף, הוא הנשיא היחיד שנבחר מטעם ג'ורג'יה.
כל המועמדים בבחירות (לנשיאות ולסגנות) הפסידו במערכת בחירות. פורד הפסיד ב-1976, ואילו קרטר עצמו נכשל בניסיונו להיבחר מחדש ב-1980. מונדייל הפסיד בבחירות של 1984 לרונלד רייגן בהפסד צורב, ואילו דול הפסיד בבחירות של 1996 לנשיא ביל קלינטון. הייתה זאת מערכת הבחירות האחרונה בה מועמד זכה ברוב המדינות אולם לא ניצח בבחירות, והפעם האחרונה בה אלבמה, מיסיסיפי, קרוליינה הדרומית וטקסס תמכו בדמוקרטים. הייתה זאת גם הפעם הראשונה מאז 1908 בה נבאדה תמכה במועמד המפסיד, והפעם האחרונה עד 2016. זאת מערכת הבחירות המוקדמת ביותר בה לפחות אחד מהמועמדים עדיין חי, כשקרטר עוד בחיים נכון ל-2023
מסע הבחירות בסתיו
ג'ימי קרטר רץ כמועמד השינוי, שלא הוכתם בשערוריות של וושינגטון, דבר שמשך מצביעים רבים לאחר פרשת ווטרגייט, שגרמה להתפטרותו של ניקסון. פורד, למרות שלא היה קשור באופן אישי לווטרגייט, נראה לרבים כאדם קרוב מדי לממשל ניקסון, במיוחד לאחר שנתן חנינה לניקסון מכל פשע שעשה במהלך כהונתו. החנינה גרמה למצבו של פורד בסקרים להידרדר. סירובו של פורד להסביר את מעשיו (הוא הסביר אותם בזיכרונותיו שפרסם כעבור כמה שנים) גם פגע בו.
פורד לא הצליח לגרום לקונגרס לבטל את חוקי הגבלת מחירי הגז הטבעי משנות החמישים, שגרמו להידלדלות מאגר הגז הטבעי של ארצות הברית במהלך משבר האנרגיה העולמי. קרטר הודיע שהוא מתנגד לביטול החוקים ואמר שמהלך כזה יחולל אסון.
וינדהאם דידס
מורשתו
על שמו של וינדהאם דידס נקרא רחוב במושבה הגרמנית, ליד עמק רפאים בירושלים.
מגדלי דוד
ארבעת המבנים נקראים כל אחד על שם דמות הקשורה בדוד המלך: אבנר, אבשלום, יואב ויהונתן. בבנייני אבנר, אבשלום ויואב 18 קומות, והם מתנשאים לגובה של 65.59 מטר, בעוד בבית יהונתן 24 קומות, והוא מתנשא לגובה של 78 מטר.
דניאל הגרי
קישורים חיצוניים
מאמרים פרי עטו:
שרה צ'רצ'יל, הדוכסית ממרלבורו
משרתת לא רצויה
חייה של צ'רצ'יל בתקופת ויליאם ומרי היו קשים. על אף שהם העניקו לבעלה את תואר הרוזן ממרלבורו, צ'רצ'יל ובעלה היו מועדפים פחות בהשוואה לתקופתו של ג'יימס השני. הרוזן החדש ממרלבורו תמך בג'יימס הגולה; השפעתה של צ'רצ'יל על אן בתקופה זו, ביחד עם קידומם של חברי ממשלה בכירים על מנת לקדם את האינטרסים של אן, היו לנחלת הכלל. מרי השנייה הגיבה לכך באמצעות דרישה מאן לפטר את צ'רצ'יל. אן סירבה לכך, והדבר גרם לקרע בין אן למרי שמעולם לא התאחה.
התקופה הטובה
אן עלתה לשלטון לאחר מות של ויליאם השלישי ב-1702. היא הציעה לג'ון צ'רצ'יל להפוך לדוכס, ובתחילה נטתה שרה להתנגד לכך. היא הייתה מודאגת מכך שהענקת דוכסות תכביד על אמצעיה הכלכליים המוגבלים של המשפחה, כיוון שבאותה תקופה הייתה ציפייה ממשפחות דוכסיות להפגין את עושרן באמצעות חפצים יקרי ערך. בתגובה לכך הציעה אן להעניק לשרה ולבעלה קצבה שנתית בגובה 5,000 לירות שטרלינג לכל ימי חייהם מהפרלמנט, ו-2,000 לירות שטרלינג נוספות מהתקציב המלכותי, והזוג מרלבורו הסכים לקבל את התואר. לאחר מכן קיבלה שרה את תפקידי הגבירה אשר על הגלימות (התפקיד הבכיר ביותר לנשים בחצר המלוכה), נערת הגלימה, שומרת התקציב המלכותי (Keeper of the Privy Purse) והמפקחת הראשית על וינדזור גרייט פארק. הדוכס הוכתר כאביר במסדר הבירית ולקפטן-גנרל של הצבא.
אחרית ימיה
ג'ון צ'רצ'יל מת באכסניית וינדזור ב-1722, ושרה ארגנה עבורו הלוויה גדולה. בתם, הנרייטה, הפכה לדוכסית מרלבורו בזכות עצמה. בצוואתו הפך הדוכס את שרה לאחת הנאמנות של נכסי מרלבורו, והיא השתמשה בכישוריה העסקיים על מנת לפזר את ההון המשפחתי באפיקי השקעה שונים, כולל ההכנסה של בתה הנרייטה.
טיסת בכורה
טיסת בכורה (באנגלית: Maiden flight) היא הטיסה הראשונה של כלי טיס חדש, כמו הפלגת בכורה אצל כלי שיט.
ליאנגג'ו
הריסות ליאנגג'ו (בסינית: 良渚遗址, בפין-יין: Liángzhǔ yízhǐ) הן אתר ארכאולוגי בתת־המחוז העירוני האנגג'ואו במחוז ג'ג'יאנג בדרום-מזרח חוף הרפובליקה העממית של סין. זו קבוצת אתרים, שבמרכזה אתר העיר העתיקה של ליאנגג'ו, בשטח כולל של 34 קילומטרים רבועים. האתר מתוארך משנת 3,300 לפני הספירה עד שנת 2,300 לפני הספירה, כלומר בתקופה הנאוליתית. אתר העיר העתיקה של ליאנגג'ו הוא האתר החשוב בין האתרים, והמייצג ביותר של תרבות ליאנגג'ו, והוא ידוע בשם "העיר הראשונה של סין". החפירות המתמשכות חשפו את ערכו הגדול של האתר ושינו את הבנת החוקרים לגבי סוגיות אקדמיות מרכזיות כמו הזמן והשיטה של מקור תרבות הסינית. האתר ממשיך להעשיר את ההבנה והמידע של החוקרים בהיסטוריה של התרבות הסינית.
אקלים
אקלים האתר הוא אקלים סובטרופי גשום, ויש בו ארבע עונות מובחנות. הטמפרטורה השנתית הממוצעת היא 16.2 מעלות צלזיוס. הקיץ חם ולח, והחורף צונן ויבש יחסית. החודש החם ביותר הוא יולי, והטמפרטורה הממוצעת בו היא 33.8 מעלות; בחורף יורדת הטמפרטורה מתחת לנקודת הקפאון במשך 4 חודשים, כשבינואר הטמפרטורה הממוצעת היא 3.6 מעלות. כמות המשקעים השנתית הממוצעת בהאנגג'ואו היא1,258.8 מילימטר, כש-60% מהמשקעים ביורדים בחודשים מאי עד ספטמבר. באמצע הקיץ סובל האתר, כמו מקומות אחרים במחוז ג'ג'יאנג, מסופות טייפון, אך רק לעיתים רחוקות נפגע האתר עצמו באופן ישיר מטייפון. בדרך כלל מגיעים הטייפונים לאורך החוף הדרומי של ג'ג'יאנג, וגורמים לרוחות עזות וסופות גשמים באתר.
מצ'טה (סרט)
מצ'טה (באנגלית: Machete) הוא סרט פעולה אמריקאי משנת 2010 שהופק, נכתב ובוים על ידי רוברט רודריגז, ובכיכובם של דני טרחו, ג'סיקה אלבה, דון ג'ונסון, רוברט דה נירו וסטיבן סיגל ושורת שחקנים נוספים.
דוכסות ורשה
דוכסות ורשה (בפולנית: Księstwo Warszawskie; בצרפתית: Duché de Varsovie; מכונה לעיתים בטעות הדוכסות הגדולה של ורשה) הייתה מדינה פולנית שנוסדה על ידי נפוליאון בונאפרטה בשנת 1807 על אדמות פולין, אשר נלקחו מממלכת פרוסיה, על פי תנאי חוזה טילזיט. הדוכס הממונה היה מלך סקסוניה פרידריך אוגוסט, בן בריתו של נפוליאון, נכדו של מלך פולין אוגוסט השלישי. בעקבות כישלון פלישת חיילי צרפת לרוסיה ב-1812 ומפלת נפוליאון, הדוכסות נכבשה בשנת 1813, וב-1815 החליט קונגרס וינה על מסירתה לרוסיה. ורשה הייתה לבירת פולין הקונגרסאית – מדינה עצמאית-למחצה, הנתונה לשלטונו של הצאר הרוסי.
היסטוריה
אזור הדוכסות כבר שוחרר על ידי התקוממות עממית שהסלימה מהתפרעות נגד גיוס ב-1806. אחת המשימות הראשונות של הממשלה החדשה כללה אספקת מזון לצבא הצרפתי שנלחם ברוסים בפרוסיה המזרחית.
ב-1809 החלה מלחמה קצרה עם אוסטריה. אף על פי שדוכסות ורשה ניצחה בקרב ראשין, כוחות אוסטריים נכנסו לוורשה, אך כוחות פולניים וצרפתיים איגפו את אויבם וכבשו את קרקוב, לבוב וחלק מהאזורים שסופחו לאוסטריה בחלוקות פולין. במהלך המלחמה, המתיישבים הגרמנים שיושבו על ידי פרוסיה במהלך חלוקות פולין התקוממו בגלוי נגד ממשלת הדוכסות. לאחר קרב וגראם, הסכם שנברון שלאחר מכן איפשר הרחבה משמעותית של שטחה של הדוכסות דרומה עם החזרת אדמות פולניות וליטאיות של פעם.
קונגרס וינה והחלוקה הרביעית
רוסיה דרשה לעצמה את כל שטחי דוכסות ורשה. היא שמרה את כל רווחיה משלוש החלוקות הקודמות, יחד עם ביאליסטוק והשטח שמסביב שהשיגה ב-1807. דרישותיה לכל דוכסות ורשה נדחו על ידי מעצמות אירופיות אחרות.
סביאטושין (רובע)
רובע זה מורכב מפאתיה המערביים של העיר, כך שרבים מאלה המגיעים לקייב, מהיישובים הסמוכים נשארים כאן לעיתים קרובות.
התנהגות פרו חברתית
ניתן להקביל את המונח התנהגות פרו-חברתית למונח הנכונות לעזור לאחר וכן לנכונות לחלוק עם האחר משום שכל המונחים הללו מתייחסים להתנהגויות העוסקות בנתינה לאחר. ויספה (1972) משתמש במושג "התנהגות פרו-חברתית" כדי לתאר מכלול התנהגויות בעלות אפיונים חברתיים חיוביים כללים כמו: סימפתיה, אמפתיה, שיתוף פעולה, תרומה, הושטת עזרה ואלטרואיזם (התנהגות זולתנית).
אלטרואיזם
התנהגות בעלת מניע אלטרואיסטי אינה מוגדרת בצורה אחידה בספרות המקצועית ונראה כי ההגדרה משתנה בהתאם לדיסציפלינות השונות. בקרב פסיכולוגים יש הסכמה כי מניע אלטרואיסטי הוא טובת רווחתו של האחר. בנוסף, פעולה בעלת מניע אלטרואיטסי כוללת גם הקרבה עצמית של המבצע. הגדרה נוספת להתנהגות בעלת מניע אלטרואיסטי מתייחסות לכך שההתנהגות חייבת להתבצע ללא ציפייה להרוויח גמול חומרי או חברתי עבורה. מהגדרות אלה ניתן ללמוד כי התועלת והרווחה של האחר הם המטרות העיקריות של התנהגות אלטרואיטסטית, שאינה משמשת כאמצעי להשגת מטרות אחרות של המבצע או קבלת תמורה כל שהיא. המקור המוצע הידוע ביותר של מוטיבציה אלטרואיסטית הוא רגש האמפתיה.
לנצ'יה אורליה
לנצ'יה אורליה (באיטלקית: Lancia Aurelia) היא מכונית סלון אשר יוצרה במספר תצורות, מתוצרת יצרנית הרכב האיטלקית לנצ'יה אשר יוצרה בין השנים 1950–1958 באיטליה.
אנרכיזם-קווירי
אנרכיזם קווירי מקשר בין תאוריה קווירית, הקוראת תיגר על ה"נורמלי" בתחומי מגדר ומיניות, לבין אנרכיזם, הקורא תיגר על סמכות, אדנות, ומבני-כוח באשר הם. כך מאתגרת ביקורת אנרכה-קווירית דפוסים של סמכות ואדנות בקרב הקהילה הלהט"בית מחד, ומאידך מאתגרת להט"בופוביה בקרב תנועות אנרכיסטיות.
קודומו
היסטוריה
הפיתוח של חוברות מאנגה בז'אנר קודמו החל עוד בסוף המאה ה-19 עם הייצור של סיפורי מאנגה קצרים שאורכם כ-15 עמודים. סיפורי המאנגה הקצרים נוצרו כחלק מהניסיון לעודד אוריינות בקרב הנוער היפני במהלך תקופת מייג'י. ציון דרך מרכזי בפופולריות של הז'אנר היה השקת סדרת המאנגה אסטרו-בוי ב-1952 אשר נוצרה על ידי אוסמו טזוקה שנחשב לעיתים רבות ל"אבי האנימה".
לקטגוריה הרביעית, הקרובה יותר לתת הסוגה שונן, יש קשר חזק עם תעשיית משחקי הווידאו וזכייני צעצועים, והסוגה הזו זכתה בפועל להצלחה המסחרית הגדולה ביותר לאורך השנים. דוגמה בולטת לסדרה בתת-ז'אנר זה כוללות את פוקימון.
מיעוטים בישראל
סוגי המיעוטים בישראל
מגוון קבוצות המיעוט בישראל הוא רחב, לחלקם פרמטרים רבים של קבוצת מיעוט ולחלקם מאפיין מיעוט יחיד. לדוגמה, קבוצת המיעוט הגדולה בישראל – האוכלוסייה הערבית מוסלמית – נבדלת בפנים הלאומיים, אתניים, תרבותיים, דתיים, ולשוניים, ולעומתה המיעוט השני בגודלו – האוכלוסייה החרדית – נבדלת בעיקר בפן הדתי והתרבותי.
שוהים בלתי חוקיים מהרשות הפלסטינית
מדינת ישראל מעוניינת למנוע חדירת שב"חים לשטחי המדינה, בכל מחיר, ועל כן הוחלט להחמיר גם עם מסיעי ומליני שב"חים ישראליים. לטענת משטרת ישראל העברת שב"חים לישראל נעשית על ידי ארגוני פשיעה.
אפליה בהקצאת משאבים
בשנים 1980–2003 ירדה הצפיפות בכיתות, אך עדיין במגזר הערבי גדולה הצפיפות ב-11% בהשוואה לצפיפות בכיתות במגזר היהודי.
הגרלת איברים
הגרלת איברים (The survival lottery) הוא ניסוי מחשבתי שהציע ג'ון האריס, בדבר תרומות איברים. הניסוי מציע הצעה, שעל כל קבוצה של אנשים הנזקקים להשתלה הורגים מישהו ותורמים את כל איבריו. הנושא מעלה שאלות בנוגע לבחירה, ורצון חופשי למול מקומה של אקראיות, או גורל. זאת אחת הסוגיות העולות בנושא של מזל מוסרי.
הרחבת הניסוי
חלק מההתנגדות להגרלת האיברים היא בכך שנבחר אדם "חף מפשע". האריס טוען לעומתם כי גם אלו הזקוקים להשתלה הם חפים מפשע, וכל אשמתם היא שהגורל בחר בהם למות. אבל כדי להתמודד עם השאלה הזאת, הוא הציע שהגרלה יכולה להיות על מאגר מסוים של אנשים (למשל חולים או אסירים). במקרה כזה האם ההתנגדות תהיה זהה? האם מותר לאנשים לתת לאנשים למות, אם יש ביכולתם דרך להציל אותם? כל אלה שאלות העולות מהניסוי.
STS-96
מהלך המשימה
משימת STS-96 נועדה להביא ציוד ואספקה לתחנת החלל הבינלאומית במעבורת החלל דיסקברי. המעבורת, שכבר ביצעה עגינה בתחנת החלל מיר נועדה להיות המעבורת הראשונה המבצעת עגינה בתחנת החלל הבינלאומית.
זרח ורהפטיג
קורות חייו
באוקטובר 1945 צורף למרכז העולמי של המזרחי.
הדיוויזיה המוטסת ה-82
מלחמת העולם הראשונה
לאחר אימון לצד הדיוויזיה הבריטית ה-66 עד ה-15 ביוני, עזבה הדיוויזיה את אסקרבוטין ב-16 ביוני והחזיקה את גזרת טול, לורן, בשטח הארמייה השמינית הצרפתית, בה החזיקה עד ה-9 באוגוסט, כאשר הוחלפה על ידי הדיוויזיה ה-89. לאחר מכן, ב-19 באוגוסט היא השתלטה על גזרת מרבאך, על גבי המוזל בין ננסי לפונט - א-מוסון, עד שהוחלפה ב-20 בספטמבר על ידי הדיוויזיה הצרפתית ה-69. מרבאך היה גזרה שקטה בחזית למעט במהלך קרב סן-מייל (12-15 בספטמבר 1918), במהלכה הפעילה ה-82 לחץ גדול על האגף השמאלי הגרמני באמצעות מספר התקפות, אך לא הצליחה להשיג הישגים מתמשכים בשטח.
מבצע מרקט גארדן
בספטמבר 1944 השתתפה הדיוויזיה במבצע מרקט גארדן. הדיוויזיה ה-82 נחתה ליד ניימכן בהולנד במטרה לכבוש את הגשרים מעל המז והוואל כדי להבטיח את התקדמות הקורפוס ה-30 ללא התנגדות לעבר ארנהם. הדיוויזיה לא הצליחה להשתלט על גשר ואל בניימכן, מה שתרם לכישלון מבצע מרקט גארדן. במהלך מבצע זה חצתה יחידה מהדיוויזיה 82 את הגבול לגרמניה. ככל הידוע, היה זה החצייה הראשונה של הגבול הגרמני על ידי חיילי בעלות הברית מאז 1940.
פסטיבל ביירוית
טבעת הניבלונג
הפסטיבל, המתקיים מדי שנה החל מסוף יולי ובמהלך חודש אוגוסט, הפך כמעין אתר עלייה לרגל עבור חסידי וגנר, שנאלצים לעיתים לחכות שנים לכרטיסים.
שנותיו הראשונות של הפסטיבל
מבחינה אמנותית, נחל הפסטיבל הצלחה יוצאת דופן – "בביירוית אירע משהו, שנכדינו וילדיהם עתידים לזכור", כתב צ'ייקובסקי, שבא לפסטיבל כמבקר מוזיקה מטעם עיתון רוסי. מבחינה כספית, מכל מקום, היה הפסטיבל כישלון, ועברו עוד שנים אחדות עד שהחל להיות רווחי. וגנר זנח את תוכניתו המקורית, לקיים פסטיבל שני בשנה שלאחריה, ונסע תחת זאת ללונדון לנצח על סדרת קונצרטים, בניסיון לכסות את הגרעון. אף כי הפסטיבל סבל מבעיות כלכליות בשנותיו הראשונות, הוא החזיק מעמד הודות לתמיכה מתמשכת של חסידי וגנר בעלי השפעה, ובהם לודוויג, מלך בוואריה והנס פון בילוב, שתרם את מלוא הכנסותיו ממסע קונצרטים לכיסוי הגרעון. כישלונו של וגנר לגייס די מנויים מקרב ידידיו, חסידיו ומוקירי המוזיקה שלו, אילץ אותו להיכנע ולפתוח את שערי הפסטיבל לפני קהל האופרה הרגיל, שהיה בזוי בעיניו.
חידושי הפקה ותגובות הקהל
הצגות ה"טבעת" באוגוסט 2006 היו רצופות חידושי בימוי, שלא התקבלו בעין יפה מצד הקהל השמרני הפוקד את הפסטיבל בקביעות. הבמאי, טנקרד דורסט, נחשב לאחד הבמאים הגדולים בגרמניה, אך לא ביים אופרה קודם לכן. וולפגנג וגנר פנה אליו לאחר שבמאי הקולנוע הדני לארס פון טריר נסוג מהסכמתו לביים את מחזור האופרות, שנראה לו כ"מבצע מונומנטלי, מעל לכוחותיו". דורסט שילב בבימוי את תפיסותיו הייחודיות לגבי ממלכת האלים, הממשיכה להתקיים, על פי השקפתו, ברקע החיים המודרניים היום-יומיים, ושאיננו מודעים לה. הקהל לא שבע נחת, בלשון המעטה, מהטיפול החדשני, ודורסט וצוותו התקבלו בשריקות בוז וברקיעות רגליים. טיפול דומה קיבל מן הקהל גם הבמאי כריסטוף שלינגנזיף על הבימוי החדשני של "פרסיפאל", שבו שילב את האסלאם הקנאי ואיומו על הנצרות. קונדרי, המכשפה שווגנר רמז בעקיפין ליהדותה, הפכה אצל שלינגנזיף למוסלמית פונדמנטליסטית, הנושעת ומושבת לנצרות בתוקף אהבתו של פרסיפאל. שלינגנזיף לא היסס להעלות על הבמה מאבטחים בודקי תיקים, שערים אלקטרוניים ושאר אביזרים מודרניים, שהקהל דחה בשאט נפש.
בהפקת מחזור "הטבעת" של 2013 הזמינו מנהלות הפסטיבל את פרנק קסטורף, במאי שנודע כדקונסטרונקטיביסט, כנראה בעיקר בשל חדשנותו. כדי למנוע מראש תקריות חמורות, הכניסו בחוזה סעיף שאסר עליו לשנות דבר במוזיקה או בלברית של וגנר. הוא שמר אפוא על המוזיקה והלברית, אך יצר עלילה חדשה, שלא עלתה בקנה אחד עמן ולעיתים אף פעלה נגדן. החידושים והשינויים הקיצוניים שהכניס לעלילת האופרה עוררו את מורת רוחו של הקהל, שרובו חסידיו הנאמנים של ריכרד וגנר ושל מסורת הפסטיבל, מהם באים ממרחקים מדי שנה. היו שעזבו במחאה את המחזור במחציתו ושטחו את טענותיהם לפני ההנהלה. אלה שנשארו עד תום ההצגה האחרונה ביטאו את שאט נפשם מן הבימוי בצעקות בוז, רקיעות רגליים ודברי גינוי חמורים כשהבמאי ועוזריו עלו על הבמה. בניגוד לכך, תגובתם לתזמורת, לסולנים ולמקהלה הייתה אוהדת ומכבדת. הבמאי התייחס לביטויי הזעם והגינוי בבדיחות דעת, ואולי אף ראה בהם מחמאה לחדשנותו. המנהלות לא התרגשו מתגובת הקהל ומן הירידה הצפויה במכירות הכרטיסים לפסטיבלים העתידיים.
טסיה טלס
טסיה טלס (באנגלית: Tasya Teles; נולדה ב-1 בפברואר 1985) היא שחקנית קנדית, אשר מוכרת בעיקר מתפקידה בתור אקו בסדרת המדע-בדיוני "המאה" ברשת The CW.
לוציפר
לוציפר בתרבות
סיפורו של לוציפר, מרידתו ונפילתו, הוא נושא מקובל ונפוץ באמנות הנוצרית. בולט בעיקר תיאורו המעמיק של ג'ון מילטון בגן העדן האבוד המציג באופן טראגי את מידת הגאווה והשנאה הגורמות ללוציפר לבחור להתמרד כנגד אלוהיו למרות ההכרה שמאבק זה הוא חסר סיכוי. דמותו של לוציפר רווחת בתרבות הפופולרית, והוצגה במגוון רחב של סרטים, סיפורי קומיקס ומשחקי מחשב. הוא מוצג לעיתים כמפלצת אימתנית ומעוררת-אימה, ולעיתים דווקא כאדם מעודן ומתוחכם, המשתמש בערמה, ולא באלימות, כדי להשיג את מטרותיו.
אלברטו דל ריו
היאבקות
הליך גדילתו בחיק משפחת מתאבקים גרם לרודריגז לפנות לענף ההיאבקות בסגנון יווני-רומי, כשהתאמן תחת הדרכתם של ליונל קולסני וחואן פרננדז. הוא קיבל מקום בנבחרת הלאומית ובמהלך תקופתו בנבחרת, הוא זכה רשם מספר הישגים. בשנת 1997, הוא סיים במקום השלישי באליפות העולם לנוער בצ'כיה. הוא גם זכה שלוש פעמים במשחקי מרכז אמריקה והקריביים בחלוקת המשקל שלו ואף זכה במדליה בהמשחקים הפאן-אמריקאיים. רודריגז היה בדרכו הבטוחה להשתתף באולימפיאדת סידני 2000 באוסטרליה, אך עקב חוסר מימון ותמיכה, מקסיקו לא שלחה את נבחרת ההיאבקות באותה השנה.
חיים אישיים
רודריגז נישא לראשונה לאנג'לה ולקיי, כשביחד יש להם שלושה ילדים. ולקיי הגיעה מסמכי גירושים מרודריגז ביוני 2016 בגין ניאוף, כשלבסוף הזוג התגרש, ב-30 באפריל 2022 ולקיי נפטרה, יומיים לפני כן, רודריגז פרסם כי ולקיי צריכה תרומות דם דחוף על מנת שלא תמות, מבלי להסביר את הסיבה.
זוהר הרקיע
מטרה
ביוני 2012, רואיין בנימין גל, ממפיקי הסרט, בתוכנית "עושים צהריים" על ידי יעל דן. במהלך הראיון, גל אמר כי "לא רצינו לצאת מנקודת המבט הרגילה של "טוב, אני מתיישב ודפקו אותי, הרסו לי את הבית" אלא לשאול את עצמנו מה קורה לחייל שמשתנה לו מסלול הפעילות הרגיל בצבא - לחימה, ביטחון, השמירה על כולנו ומופנה בעצם למשימות כנגד ובתוך החברה". גל הוסיף ואמר כי "אנחנו בהחלט מתכוונים שהסרט הזה יהפוך להיות קטליזטור לדיון ציבורי בסוגיה הזאת. הנושא, בינינו, הכל כך חשוב הזה שקשור לחוסן של צה"ל ולחוסן שיהיה לנו פה כחברה יהודית. לכן אנחנו בהחלט מתכוונים להקרין אותו ברחבי הארץ, בכל מקום כדי שיצפו, ישאלו את השאלות ואולי גם ייתנו לעצמם או שאולי אנשים אחרים יספקו את התשובות הנכונות פה איך קרה דבר כזה".
ביקורות
לאחר שחבר הכנסת יריב לוין צפה בסרט, הוא אמר כי הוא "חושב שמדובר בסרט מרגש. סרט שמעביר מסר מאוד ברור, "לעולם לא עוד". סרט שכולנו צריכים לא רק לראות, אלא גם להפיק ממנו לקחים לגבי ההתנהלות של היום, כדי למנוע את המקרים האלה בעתיד. אני חושב שהמאבק התודעתי הוא מאבק חשוב מאוד, מי שתודעתו בריאה לא יוכל ליפול למלכודות הפסיכולוגיות שראינו אותם בסרט".
אורי צ'שנובסקי
ביוגרפיה
ב-2007 הוכרז כחתן פרס ויצמן למחקרים במדעים מדויקים, יחד עם הביוכימאי דן תופיק ממכון ויצמן למדע. ב-2008 נבחר כחבר האגודה האמריקאית לפיזיקה.
סמל דומיניקה
המגן במרכז הסמל מחולק לארבעה חלקים כאשר בכל חלק מוצג אחד מהסמלים המאפיינים את המדינה: סירת הקאנו, עץ דקל, עץ בננות, וצפרדע הרים. לצידי המגן נמצאים התוכים (Red-necked Amazon) ששומרים על הסמלים הלאומיים על המגן, ובראשו נמצא האריה השואג התומך בהגנה על המגן.
עונת 1999/2000 בליגת העל בכדורגל
לאחר חמש שנים בהן היו 16 קבוצות בליגה הבכירה, הוחלט במסגרת השינוי במערך הליגות להקטין את מספר הקבוצות בליגה על מנת להגביר את התחרותיות, ובמקום שלוש הקבוצות שירדו לליגה הלאומית, שהפכה לליגת המשנה, רק מכבי נתניה עלתה לליגת העל לקראת עונה זו. הליגה כללה 14 קבוצות ששיחקו ביניהן במשך 3 סיבובים בני 13 משחקים כל אחד - 39 מחזורים בסך הכל. על ניצחון במשחק הוענקו שלוש נקודות ונקודה בודדת הוענקה על תיקו.
ארתורו וידאל
קריירת מועדונים
וידאל החל את קריירת הנעורים שלו במועדון הפאר הצ'יליאני קולו קולו. הופעת הבכורה בהרכב הבוגרים הייתה בטורניר האפרטורה בשנת 2006, בו נכנס כמחליף במשחק מול אוניברסידד דה צ'ילה שבו ניצחה קבוצתה 1–2 והמשיכה לזכייה באליפות ליגת העל הצ'יליאנית. בטורניר הקולואסורה של אותה השנה הפך וידאל לחלק אינטגרלי יותר במועדון, אשר זכה באליפות שנייה ברציפות. וידאל הופיע במשחקים בינלאומיים של קבוצתו בגביע סודאמריקנה, שם הבקיע ומשך את עיניהם של סקאוטים מרחבי העולם.
בקיץ 2011 חתם במועדון האיטלקי יובנטוס בתמורה ל-12.5 מיליון אירו. את שערו הראשון בקבוצה הבקיע במשחקו הראשון במסגרת הסרייה א', נגד פארמה, במשחק שהסתיים בניצחון 1–4 ליובנטוס.
מוחמד נשיד
ב-6 במאי 2021 נשיד נפצע בניסיון להתנקשות בחייו על יד ביתו במאלה, אשר במהלכו התפוצץ לידו מטען צד. נשיד ועוד ארבעה אנשים - שניים משומרי הראש של נשיד, ושני עוברי אורח, אחד מהם בריטי - נפצעו מהרסיסים וההדף של הפצצה. הרשויות המלדיביות מייחסות את הפיגוע לקבוצה של דתיים קיצונים. נעצרו שלושה חשודים.
הלבוי (סרט)
הסרט זכה להצלחה מסחרית וזכה לביקורות חיוביות ולסרט המשך, הלבוי 2: הצבא המוזהב שיצא לאקרנים ביולי 2008.
הטפה אל היוונים
תוכן
פסאודו-יוסטינוס מזהה את הומרוס כמקור העיקרי להשקפות התאולוגיות של פגנים, השקפות אותן הוא מבקר. המחבר טוען כי התיאוריות של ההוגים היוונים הפגניים שותפות במורשת ההומרית הכוזבת הזו. פסאודו-יוסטינוס מציע במקום זאת את משה כמקור להשקפות תאולוגיות ראויות. הוא טוען שמשה היה עתיק יותר - ולכן סמכותי יותר - מאשר הומרוס או כל סופר פגני אחר. הוא גם טוען שרבים מרעיונותיהם הטובים של פילוסופים פגניים נלקחו ממשה, ובכלל זה הטענה כי אפלטון קרא את כתבי משה והנביאים. בעוד שאוגוסטינוס וסופרים עתיקים אחרים אימצו תיאוריות כאלו הנוגעות לאפלטון, השקפה כזו נתפסת כיום כמגוחכת.
Her Majesty
Her Majesty, שאורכו רק 24 שניות, הוא השיר הקצר ביותר של הביטלס. השיר לא נמצא ברשימת השירים של התקליט המקורי, אך מופיע בגרסת התקליטור.
הארי פוטר
עלילה
הארי, שחי עם דודתו ודודו, פטוניה ו-ורנון דרסלי ובנם (בן דודו של הארי) דאדלי דרסלי, המתגוררים בדרך פריווט מספר 4. הארי אינו מודע להיותו קוסם עד גיל 11, לאחר שדודו ודודתו מונעים ממנו לקרוא מכתב שנשלח מהוגוורטס, רובאוס האגריד מעביר אליו ישירות את המכתב המזמין אותו להצטרף לבית הספר ולעולם הקוסמים. במהלך נסיעתו לבית הספר פוגש הארי את שתי הדמויות שילוו אותו במהלך הסדרה: רון ויזלי והרמיוני גריינג'ר.
אטרקציות
באותה שנה נפתח מתחם הארי פוטר גם בפארק יוניברסל יפן ובשנת 2016 נפתח מתחם דומה בפארק יוניברסל בלוס אנג'לס.
הסיור ממוקם באולפני האחים וורנר בליבסדן, שם צולמו שמונת סרטי הארי פוטר. האטרקציה נפתחה לקהל הרחב בשנת 2012.
מחלוקות משפטיות
סדרת ספרי "הארי פוטר" הייתה בסיס למספר מחלוקות משפטיות מאז יציאתו לאור של הספר הראשון בשלהי שנות ה-90. ג'יי קיי רולינג (מחברת הספרים), המוציאים לאור מטעמה והאחים וורנר, בעלי הזכויות על סרטי הארי פוטר, נקטו בצעדים משפטיים רבים על מנת להגן על זכויות היוצרים שלהם, ומנגד נאלצו להתמודד עם האשמות בהפרת זכויות יוצרים כגון פלגיאט. הפופולריות הגדולה והזמן שמעריצי הסדרה נדרשו להמתין עד ליציאת כל ספר הובילו למקרים רבים שבהם נוצרו ספרי המשך ועבודות נגזרות לא רשמיות, ונעשו מאמצים רבים על מנת להגביל או לאסור לחלוטין את הפצתם. היבט נוסף של המחלוקת המשפטיות סביב הסדרה נגע למאמציהם של רולינג ושל המוציאים לאור מטעמה לאסור לחלוטין על קריאת הספרים לפני תאריך היציאה הרשמי שלהם, שנתקלו לעיתים בביקורת נוקבת ותוארו כבלתי הוגנים או ראויים.
שלי הניג
ביוגרפיה
בין פרסי הזכייה שקיבלה, היו חוזה דוגמנות בסוכנות של דונלד טראמפ ומלגה ללימודים בבית ספר לאמניות בניו יורק. לאחר סיום שנת כהונתה, השתתפה בתוכנית מציאות בערוץ MTV. ב-2007 היא הצטרפה לצוות השחקנית של אופרת הסבון "ימי חיינו", בתפקיד סטפני, ועל תפקידה הייתה מועמדת לפרס אמי לבידור בשעות היום.
גמר גביע אירופה לאלופות 1990
מילאן
אלופת אירופה החלה את דרכה בטורניר בסיבוב הראשון מול ה.י.ק. הלסינקי הפינית. במשחק הראשון בסן סירו הביסה מילאן את הלסינקי בתוצאה 4-0. היא השלימה ניצחון כפול בגומלין כשגברה על יריבתה 1-0 והעפילה עם 5-0 בסיכום שני המשחקים.
לאחר שגברה על היריבה הקשה ממדריד, פגשה מילאן את מכלן הבלגית ברבע הגמר. הקבוצות נפרדו בשוויון 0-0 באצטדיון הייזל, ובתוצאה זהה בתום 90 דקות בגומלין בסן סירו. המפגש הכפול הגיע להארכה, שם נכנעה מכלן והפסידה 2-0 משערים של ואן באסטן ומרקו סימונה במחצית השנייה של ההארכה.
ממשלת קרואטיה
ממשלת קרואטיה (בקרואטית: Vlada Hrvatske) היא הרשות המבצעת בקרואטיה. ראש ממשלה (שמכונה גם "נשיא הממשלה") ממונה על ידי נשיא קרואטיה, לאחר שקיבל את תמיכת הרוב בפרלמנט הקרואטי. בממשלה מכהנים כ-20 חברי ממשלה (ובהם סגני ראש ממשלה ושרים). חברי הממשלה נבחרים על ידי ראש הממשלה ומקבלים את אישור הפרלמנט. הממשלה פועלת מתוקף החוקה הקרואטית והחוקים שנחקקו בפרלמנט הקרואטי. ראש הממשלה הנוכחי הוא אנדריי פלנקוביץ'.
הממשלה אחראית גם על הצעת חקיקה ותקציב, ביצוע החוקים והנחיית מדיניות החוץ והפנים של הרפובליקה. המטה המרכזי של הממשלה נמצא בבנסקי דבורי שבזאגרב. אף על פי שהקבינט נפגש בדרך כלל בבנסקי דבורי, מדי פעם ישיבותיו מתקיימות במקומות אחרים בארץ.
הולטאון
הולטאון (באנגלית: Holetown, לשעבר סנט ג'יימס טאון) היא עיירה קטנה במחוז סנט ג'יימס שבברבדוס. העיירה שוכנת על חופו המערבי של האי.
צ'אז פלמינטרי
קאלוגרו לורנזו "צ'אז" פלמינטרי (באנגלית: Calogero Lorenzo "Chazz" Palminteri; נולד ב-15 במאי 1952) הוא שחקן קולנוע וסופר אמריקאי מועמד פרס אוסקר לשחקן המשנה הטוב ביותר לשנת 1994 על תפקידו בסרט "קליעים מעל ברודוויי", התפרסם בזכות תפקידיו בסרטים "החשוד המיידי" ו"סיפור מרובע ברונקס".
אוגדה 84
מבנה האוגדה
האוגדה כללה את חטיבה משוריינת 7 בפיקוד שמואל גונן- גורודיש, את חטיבה ממוכנת 60 בפיקוד מנחם אבירם- מן, את חטיבה חיר"מ 35 (חטיבת הצנחנים) בפיקוד רפאל איתן- רפול, רכובה על גבי זחל"מים ועוד גדוד טנקי פטון, גדוד 46, בפיקוד אורי בר-און, כוח סיור בפיקוד ישראל גרנית שכלל גם טנקים. כמו כן, אגד ארטילרי 215 (בפיקוד צבי נשר), אגד תחזוקה (בפיקוד יעקב בר) וגדוד הנדסה 605.
ציוותי כוחות ומשימות
כוח מוצנח או הנחתה מהים בתכנון המקורי חטיבת הצנחנים 55 בפיקוד מוטה גור תוכננה לצנוח באל-עריש כחלק מהבקעת האוגדה בציר הצפוני, והתאמנה על כך. תוכנית נוספת הייתה מבוססת עלהנחתה מהים של כוחות החטיבה ליצירת איגוף למערך המוצבים המצריים במעבר הג'יראדי ושיח' זוויד- תוכנית הנחיתה מהים ממזרח לאל עריש. אולם עקב הצלחת האוגדה, בוטלו התוכניות כבר ב-5 ביוני, והחטיבה הופנתה החטיבה לחזית ירושלים.
גזרת האוגדה - רפיח
בגזרת רפיח נפרסה דיוויזיית חי"ר 7 של הצבא המצרי בפיקוד גנרל עבד אל עזיז סולימאן, מפקד בית הספר לחי"ר בצבא המצרי. דיוויזיה 7 המצרית בהרכב של שתי חטיבות חי"ר פלסטיניות, 3 חטיבות חי"ר מצריות (בסך הכול 5 חטיבות חי"ר) וחטיבה ממוכנת. כוחות הדיוויזיה, נערכו בפתחת רפיח בהתאם לנתוני הקרקע, לפי דוקטרינת ההגנה הסובייטית. שתיים מחטיבותיה של הדיוויזיה נפרסו לכל רוחב הפתחה, לאורך כביש רפיח - ניצנה: מאחוריהן, יתר כוחות הדיוויזיה נפרסו מערבה לפתחת רפיח לאורך ציר רפיח - אל-עריש. על פי כללי ההגנה הסובייטית, נמצא מגנן הנ"ט הדיוויזיוני ובתווך ביניהם חטיבה ארטילרית. מפקדת הדיוויזיה, התמקמה בשיח' זוויד.
שלב ההבקעה: קרב רפיח
קרב ההבקעה העיקרי, קרב רפיח, החל בשעה 08:45 כאשר פרצה חטיבה 7 לרצועת עזה מול ח'אן יונס. חטיבה 7 פרצה ראשונה על מנת שלאחר האיגוף דרך ח'אן יונס תתקוף יחד עם חטיבת הצנחנים את מתחם רפיח.
בסיום היום הראשון של הלחימה נמצאו שני גדודי החטיבה בפאתי אל עריש כאשר המעבר אליהם חסום. גדוד החרמ"ש של החטיבה (גדוד 9) הוטל לפתיחת וכיבוש המעבר. הקרב לכיבוש מתחם הג'יראדי נמשך והסתיים רק בשעות אחר הצהרים של ה-6 ביוני.
לקראת סיום היום הראשון ללחימה נתגלו בעיות הספקה, ומרבית מהכלים היו בחוסר דלק ותחמושת.
שלב קרב התקדמות
פלוגת השרמנים מגדוד 268 הגיעה אל חניון גדוד 19 עם שחר והחלה גם היא להעסיק באש את המצרים. בהמשך הגיעו מטוסים של חיל האוויר והפציצו את הטנקים המצרים. אלו נסוגו עד למרחק של חמישה קילומטרים מן החניון, ובכך תם למעשה הקרב.
סיום המלחמה
חבירת שני הכוחות הייתה בגשר הפירדאן.
טורבינת רוח
סוגי טורבינות
טורבינות רוח מופיעות בשתי גרסאות עיקריות:
ייצור בפועל
בשנת 2016 החלו לפעול שתי חוות רוח: האחת ברמת סירין שבגליל התחתון והשנייה בגלבוע, בשטח שבין הקיבוצים מעלה גלבוע ומירב.
תמנון מהלך
אורכו של התמנון עד 7 ס"מ ואורך הזרועות 25 ס"מ בממוצע והוא בעל גוף בצבע אפור כהה. במראהו הוא דומה לשריון של חילזון המכוסה באצות, כך הוא מסווה עצמו ומשם קיבל את שמו האנגלי.
נוסחת סטירלינג
הוכחה אסימפטוטית
שכן כל האיברים בסכום פרט לאיבר הראשון והאחרון מופיעים פעמיים (בעוד האיבר הראשון הוא \ln 1 = 0). מכאן הדרך לקירוב סטירלינג ישירה:
נוצרים בישראל
מוצאם האתני של הנוצרים בישראל
רוב הנוצרים בישראל הם צאצאי הפיניקים שהשתלטו על הגליל המערבי לאחר נפילת ממלכת ישראל בשלהי המאה ה-8 לפנה"ס, וסורים-ארמים שהיגרו לארץ בתקופה הרומית והביזנטית, שאליהם נוספו המרונים, אף הם ממוצא סורי-ארמי, במאה ה-18. עוד נכללו קבוצות קטנות כיהודים ושומרונים שהתנצרו, ושרידי מתיישבים ממוצא הלניסטי. הצלבנים (מאות 11–13 לסה"נ) יִישבו בגליל המערבי מתיישבים קתולים מהמערב, אבל ערב הכיבוש הממלוכי רבים ברחו ורוב אלו שנותרו נרצחו. בגליל נותרה בעיקר האוכלוסייה המקומית הנוצרית, שהייתה ממוצא פיניקי.
מהגרים
כמו כן ישנם גם חיילי ואנשי כוחות או"ם והצלב האדום המתגוררים בישראל, ודיפלומטים.
מגמות דמוגרפיות בקרב האוכלוסייה הנוצרית בישראל
בתקופה הביזנטית, בעקבות מבצע ניצור שנערך בתיאום בין הכנסייה לבין השלטון הנוצרי-ביזנטי, והתנצרות מרצון או מאונס של האוכלוסייה הסורית-ארמית, הפיניקית וההלנסטית, הפכה ארץ ישראל לבעלת רוב נוצרי ומיעוט יהודי ושומרוני. מתוך כשלושה מיליון תושבי הארץ, מנו הנוצרים למעלה משני מיליון. הקבוצה הנוצרית הייתה מורכבת מעילית ממוצא הלניסטי ששפתה ותרבותה יוונית, ושכבה נמוכה של סורים-ארמים שרובם שמרו על שפתם ותרבותם הארמית.
מגמות בקרב העדה הנוצרית בימי מדינת ישראל
בעקבות מלחמת העצמאות גדל חלקם היחסי של הנוצרים בקרב ערביי ישראל, לעומת המצב בימי המנדט הבריטי, והם היוו כ-20% מהם (לעומת כ-10% בשלהי תקופת המנדט). בשלושת האזורים העירוניים בהם התרכזה אוכלוסייה ערבית, נצרת, שפרעם וחיפה הם הפכו לרוב, לאור עזיבתם הכמעט מלאה של המעמדות העשירים של האוכלוסייה המוסלמית שם.
ניקולה ז'קוב
מלחמת העולם הראשונה
על ז'קוב הוטלה המשימה להכין את הצבא הבולגרי לקראת ההצטרפות למלחמה לצד מעצמות המרכז. עם ההכרזה על המלחמה ב-14 באוקטובר 1915, פיקד ז'קוב בפועל על כוחות צבא בולגריה במערכה בבלקן, מינוי שקיבל תוקף רשמי בהמשך. ז'קוב מצא שפה משותפת עם הגנרל הגרמני הקשוח אוגוסט פון מקנזן, מפקד החזית, ושני הצבאות הצליחו במקום בו נכשלו האוסטרו-הונגרים קודם לכן – הכנעת סרביה. הצבא הבולגרי נחל הצלחה גם בחזית המקדונית וכבש חלקים בתראקיה, בכלל זה מפרץ קוואלה בשטח היווני. בהמשך, נעתר ללחץ של מקנזן להקצות כוחות לחזית הרומנית, וגם שם נחלו הצבאות הצלחה וכבשו את חבל דוברוג'ה. ההתנגדות מבית למלחמה הלכה וגברה, בהנהגתו של מנהיג מפלגת האיכרים אלכסנדר סטמבוליסקי, אשר ניצל חוסר שביעות רצון גם בקרב קציני הצבא מתפקודו של ראש הממשלה המכהן וסיל רדוסלאבוב ואף ניסה לרתום את ז'קוב לעניין.
אביגדור בן-גל
מלחמת יום הכיפורים
פיקודו של בן גל על החטיבה לאורך המלחמה זכה להערכה רבה בצה"ל ובציבור, ורבים מהלוחמים בפיקודו זכו בעיטורי צה"ל, ובראשם אביגדור קהלני מג"ד 77, שקיבל את עיטור הגבורה.
האראלד, נסיך דנמרק
ביוגרפיה
בשנת 1926 פרש האראלד מהצבא בדרגת מייג'ור גנרל, אולם בשנת 1933 העלה אותו אחיו כריסטיאן העשירי, מלך דנמרק לדרגת לוטננט גנרל.
במהלך מלחמת העולם השנייה תמכה אשתו הלנה בכיבוש הגרמני של דנמרק ובמפלגה הנאצית, מה שגרם לריחוקה מבניה. לאחר המלחמה לא הובאה הנסיכה הלנה למשפט, בהיותה חברה במשפחת המלוכה אשר רצתה להימנע מפרסום הנושא, אך היא הוגלתה מדנמרק ב-30 במאי 1945 והושמה במעצר בית בטירת גליקסבורג שבגרמניה. היא הורשתה לחזור לדנמרק בשנת 1947, כאשר חלה הראלד במחלת נפש. הארלד מת ב-30 במרץ 1949 בקופנהגן ונקבר בקתדרלת רוסקילדה, ואילו אשתו מתה ב-30 ביוני 1962.
ג'ק וילשר
קריירה
בעונת זכה בתואר הכדורגלן הצעיר של השנה בליגה האנגלית, ונבחר לשחקן העונה על ידי אוהדי ארסנל. לקראת עונת נפצע וילשר בקרסולו, ונעדר מהמגרשים במשך 14 חודשים, אך בעונה שלאחר מכן חזר להרכב הקבוצה. בעונת זכה עם ארסנל בגביע האנגלי, והשער שכבש מול נוריץ' סיטי נבחר לשער העונה בפרמייר ליג. בעונה שלאחר מכן סבל מפציעה שמנעה ממנו לשחק במשך שלושה חודשים, אך בסופה זכה עם ארסנל בפעם השנייה ברציפות בגביע. ב-24 במאי 2015 כבש שער בניצחון 1–4 על וסט ברומיץ', שהבטיח לארסנל את המקום בשלב הבתים של ליגת האלופות. שער זה נבחר לשער העונה בפרמייר ליג, והפך את וילשר לשחקן הראשון בהיסטוריה שזוכה בתואר זה פעמיים ברציפות.
ב-31 באוגוסט 2016 הושאל וילשר לבורנמות' עד לסוף העונה.
אנדריי יריומנקו
מלחמת העולם השנייה
זמן קצר לאחר פתיחת מבצע ברברוסה הוזעק יריומנקו למוסקבה ומונה למפקד החזית המערבית, שהגנה על נתיב ההתקדמות הקצר ביותר של הגרמנים למוסקבה (כביש מינסק-מוסקבה). הוא הצליח לארגן מחדש את שרידי היחידות שבפיקודו ולבלום את התקדמות הצבא הגרמני באזור סמולנסק בסיוע כוחות עתודה גדולים שהוטלו למערכה. באוגוסט 1941, לאחר שנפצע בקרב, הועבר יריומנקו לפיקוד על חזית בריאנסק החדשה, שהוקמה כדי להגן על מוסקבה מפני התקפה מכיוון דרום-מערב. במהלך מבצע טייפון בראשית אוקטובר 1941 הצליחו הגרמנים לכתר ולהשמיד חלק גדול מכוחות החזית, ושרידיה נסוגו לכיוון מוסקבה. ירומנקו נפצע שוב, הפעם קשה, ופונה לטיפול ממושך בבית חולים במוסקבה. בינואר 1942 הוא חזר לשירות, מונה כמפקד ארמיית ההלם הרביעית, שהשתתפה במתקפת הנגד הסובייטית באזור מוסקבה כחלק מכוחות החזית הצפון-מערבית, ונפצע בפעם השלישית.
בר מצרא
גדר הדין
המגיד משנה, מביא כי ישנה דעה שונה של רבים מהראשונים, הסוברים אחרת ולפי דעתם זכות בר מיצרא היא זכות בגוף המקח, היינו שבר מיצרא יש לו זכות בגוף המקח נגד הלוקח, ולכן כאשר באים כולם לקנות בבת אחת, יש לכולם אך הזכות בגוף השדה, ולכן מחלקים אותה לכולם בארבעה אלכסונות.
חילוק נוסף בדין קיים בין הראשונים, וגם היא תלויה לפי שיטתם זו, כאשר יש לאחד מבני המיצרא שטח גדול יותר בשכנות לשדה, כגון ששדהו מקיף את השדה משתי רוחות. לפי בעל העיטור שזכות הבר מיצרא חלה על גוף המקח, ככל שחלקו גדול כ'בר מיצרא' כך גדילה זכותו, אבל לפי שיטת הרמב"ם שדין בעל המיצרא הוא רק על הלוקח שאסור לו לקנות כשיש בר מיצרא משום ועשית הישר והטוב, הרי כשקנה הוא רק כאילו קנה בשליחות הבר מיצרא, ומכיוון שהוא שליח של כולם בשווה, כך גם החלוקה היא לכולם בשווה.
Chasing Cars
השיר הפך לאחד מסמלי השפעת ההורדות החוקיות על מכירות הסינגלים בממלכה המאוחדת, והמשיך להמכר שנים לאחר שחרורו. Chasing Cars הוא השיר הנמכר ביותר של להקת Snow Patrol נכון להיום, כשבשנת 2006 הגיע למקום ה-14 ובשנת 2007 למקום ה-34 ברשימת השירים הנמכרים ביותר בממלכה מאוחדת. בנוסף, השיר הגיע למקום השישי במצעד הסינגלים הבריטי ולמקום החמישי בבילבורד הוט 100.
אי-יציבות הגנום
סוגים של אי-יציבות הגנום
אי-יציבות הגנום המאופיינת בתדירות גבוהה של מוטציות – כוללת מוטציות של החלפת בסיס, מיקרו-הוספה/ החסרה של בסיסים, כלומר, הוספה או החסרה של עד 20 זוגות בסיסים.
תסמונת אטקסיה טלנגיאקטזיה
תסמונת אטקסיה טלנגיאקטזיה היא מחלה אוטוזומלית רציסיבית והיא לא נגרמת ממוטציה ספציפית בגנים אחראים לתיקון נזקי DNA. זוהי מחלה רב-מערכתית אך מאופיינת בעיקר על ידי סימפטומים נוירולוגיים. סימפטומים אלה מחמירים עם הזמן, כאשר לרוב מתחילים בקואורדינציה לקויה (אטקסיה), הופעה של תנועות לא רצוניות (Choreoathetosis) והרחבה של כלי דם (Telangiectasias). המחלה נגרמת ממוטציה בגן (Ataxia Telangiectasia-mutated (ATM, המביאה לאיבוד החלבון או השתקה שלו. החלבון מקודד לקינאז של סרין/ תראונין והוא עובר שפעול על ידי תהליכים ביולוגים שונים כמו התגובה לנזקי DNA ובקרת מחזור התא. כאשר החלבון משופעל, הוא מתאם את התגובה התאית לשברי DNA דו-גדיליים על ידי זרחון של מספר חלבונים בתגובה התאית לנזקי DNA.
נעמי וולף
השכלה
בשנת 2004 דיווחה וולף על מקרה לכאורה של הטרדה מינית שחוותה כסטודנטית באוניברסיטת ייל על ידי פרופסור הרולד בלום בזמן שהדריך אותה. האוניברסיטה סרבה להתייחס לאירוע ברצינות, ווולף פרסמה בפומבי את התלונה.
כתביה
וולף התפרסמה בזכות ספרה הראשון "מיתוס היופי" שיצא לאור בשנת 1991 ונעשה רב מכר בינלאומי.וולף מבקשת להוכיח ש"יופי" כערך נורמטיבי הוא תוצר חברתי לחלוטין, וכי הפטריארכיה קובעת את התוכן שלו במטרה לשחזר את ההגמוניה. היא תוקפת את ניצולן של הנשים על ידי תעשיות האופנה והיופי. וולף טוענת כי לנשים מגיעה "הבחירה לעשות ככל העולה על רוחנו עם פנינו וגופנו מבלי שניענש על ידי אידאולוגיה אשר משתמשת בעמדות, לחץ כלכלי, ואפילו שיפוט חוקי המתייחסים להופעתן של הנשים על מנת לחתור תחתינו פסיכולוגית ופוליטית".
סנוזלן
הסנוזלן ידוע גם בשם "סביבה רב חושית". השם הוא שילוב של שתי מילים בהולנדית: סנופלן (snuffelen) או באנגלית to sniff - לרחרח; ודוזלן (doezelen) או באנגלית to doze - לנמנם.
ז'קלין כהנוב
ז'קלין כהנוב (18 במאי 1917 – 24 באוקטובר 1979) הייתה סופרת, מבקרת ספרות ומסאית ישראלית ילידת קהיר. כתבה יצירות ספרותיות אשר זיכו אותה בפרסים, עסקה בביקורת ספרות, ובכתיבה מסאית בנושאים אישיים-אוטוביוגרפיים, חברתיים, תרבותיים ופוליטיים.
סטרייק (סדרת טלוויזיה)
סטרייק (באנגלית: Strike) היא סדרת טלוויזיה בריטית המבוססת על סדרת ספרי המתח "קורמורן סטרייק" מאת ג'יי קיי רולינג, שכתבה את סדרת הספרים בשם העט רוברט גלבריית'. הסדרה שודרה לראשונה ב-27 באוגוסט 2017, תחת הפצת רשת הטלוויזיה הבריטית "BBC", לאחר ששודרה לראשונה ב-10 באוגוסט במכון הסרטים הבריטי.
The Wheel of Time
רקע וקידום
באוקטובר 2001, הוציאה סנדרה את הסינגל הראשון מתוך האלבום "Forever". השיר זכה להצלחה נאה בעיקר בפולין, רומניה, וגרמניה. במרץ 2002, יצא לאור הסינגל השני "Such a Shame", אשר זכה להצלחה נאה בגרמניה, בדומה לסינגל הראשון מתוך האלבום.
דוכסות בראונשווייג-לינבורג
נסיכות קאלנברג (לימים נסיכות הבוחר מבראונשווייג-לינבורג)
ב-1432 התפצלו הנחלות של נסיכות בראונשווייג-וולפנביטל בין ה-Deister ל- Leine כנסיכות קאלנברג. מצפון המדינה החדשה הזו גבלה ברוזנות הויה שליד נינבורג ומשם התפרשה ברצועה צרה ומתפתלת דרומה במעלה נהר הליין דרך וונסטורף והנובר שם הגיעה לנסיכות וולפנביטל. בשנת 1495 היא התרחבה סביב גטינגן. בשנת 1584 היא חזרה לענף וולפנביטל.
ענפים אחרים
ענפים אחרים שלא הייתה להם ריבונות מלאה היו קיימים בדאננברג, הרבורג, גיפהורן, בפרן, אוסטרודה, הרצברג, זלצדרהלדן ואיינבק.
מלינבורג להנובר
המדינה שהתקבלה הייתה ידועה בשמות רבים ושונים (בראונשווייג-לינבורג, קאלנברג, קאלנברג-צלה; שליטה נודע לעיתים קרובות כ"הנסיך הבוחר של הנובר". במקרה, בשנת 1701 מצא את עצמו דוכס בראונשווייג-לינבורג בסדר הירושה לכתר הבריטי, שאושר מאוחר יותר ב-1707 על ידי חוק האיחוד, אותו ירש לאחר מכן, ובכך יצר איחוד אישי של שני הכתרים ב-20 באוקטובר 1714.
דוכסות בראונשווייג
כאשר הענף הראשי נכחד בשנת 1884, הקיסר הגרמני מנע מהיורש החוקי, נסיך הכתר של הנובר, לרשת את הדוכסות, ומינה במקומו עוצרים. עשרות שנים מאוחר יותר, המשפחות התפייסו על ידי נישואי בנו של נסיך הכתר לבתו היחידה של הקיסר, והקיסר התיר לחתנו לשלוט בשלטון (אביו ויתר על זכותו).
הורם סולטאן
הורם השיגה כוח והשפיעה על הפוליטיקה של האימפריה העות'מאנית באמצעות בעלה, ושיחקה תפקיד פעיל בענייני האימפריה. היא שימשה כיועצת הראשית של הסולטאן, התכתבה בענייני מדינה עם המלך זיגמונט השני אוגוסט מפולין, ומימנה עבודות ציבוריות חשובות (שכללו את מתחם ההאסקי סולטאן ובית המרחץ הורם סולטאן). כמו כן הקימה בית תפילה גדול הכולל מדרשות ובית תמחוי לנזקקים.
חייה עם הסולטאן
רוחה העליז ומזגה השובב זיכו אותה בשם חדש, הורם, מחוראם הפרסי, "העליזה". בארמון באיסטנבול, הורם הפכה ליריבה למאהידווראן והשפעתה על הסולטאן הפכה במהרה לאגדית. הורם הורשתה ללדת יותר מבן אחד, דבר שהיווה הפרה מוחלטת של עקרון הארמון הקיסרי הישן, "אם פילגש אחת - בן אחד". היא ילדה את רוב ילדיו של סולימאן. הורם ילדה את בנה הראשון מהמט בשנת 1521 (שנפטר בשנת 1543) ולאחר מכן ארבעה בנים נוספים, והרסה את מעמדה של מאהידווראן כאם לבנו היחיד של הסולטאן. אמו של סולימאן, האפסה סולטאן, דיכאה חלקית את היריבות בין שתי הנשים. על פי הדיווח של ברנרדו נבגרו, כתוצאה מהיריבות המרה פרץ מאבק בין שתי הנשים, כשמאהידווראן הכתה את הורם, מה שהכעיס את סולימאן. לדברי נקדד סאקאוגלו, היסטוריון טורקי, האשמות אלה לא היו אמיתיות.